Mienke se ma ‘nog nie Verna nie’ | Maroela Media
Mienke se ma ‘nog nie Verna nie’
Mienke in die hospitaal. Foto: Facebook.
Ryno Mulder, baba Mienke Mulder se pa, het Sondag aan Maroela Media gesê dit gaan beter, maar nog nie goed met Verna, Mienke se ma, nie.
Maroela Media het Saterdag berig Verna het Vrydagmiddag ŉ hartstilstand ondervind.
Ryno sê dat dokters nou besig is met verskeie toetse in ŉ proses om verskillende moontlikhede van oorsake uit te skakel.
“Verna is nog nie Verna nie. Sy is al ŉ mamma, maar sy is nog nie Verna nie. Sy vra heeltyd na Mienke en wil na haar gaan maar sy mag nog nie. Hulle is vreeslik streng in ŉ waakeenheid waar babas behandel word. Ek kan jou nou sê, daardie is nie ŉ plek waar enige ouer of kind moet wees nie,” het hy gesê.
Verna word in ŉ algemene saal van ŉ Midrandse hospitaal behandel.
Mienke is ook nog onder verdowing. “Sy is rustig, hulle gee nog vir haar voeding deur die drup in haar nek.” Mienke sal na verwagting nog ŉ paar dae in die hospitaal bly.
Ryno sê hy sal moreaand ná werk in Nelspruit weer terugry na die hospitaal. Die ander kinders se ouma kyk tans na hulle tuis.
Verna Mulder. Foto: Facebook.
Ryno het Vrydag op Facebook geskryf: “Verna is opgeneem in die een saal, Mienke is in die gang af in die ander saal, ek vind myself in die gang stilstaan, net daar gaan sit ek en bid vir my 2 diamante. Verna hierdie man het jou nog baie meer nodig as wat jy besef, letting go on you is definitief nie op my lys van take nie – en sommer nooit nie. Sterk aan my skat, ek het genuine my sterre los geskrik. Jy moet rus, jy is net ŉ mens, jy moet rus kry.” [sic]
ŉ Ooggetuie het glo vir hom vertel dat Verna by Mienke was toe die voorval plaasgevind het.
Maroela Media het vroeër berig klein Mienke is op 25 Augustus na die hospitaal gehaas toe sy glo aan melk verstik het. Volgens mediese personeel was sy ŉ geruime tyd sonder suurstof. Sy is vir etlike weke in die hoësorgeenheid van ŉ Johannesburgse hospitaal verpleeg.
Evander-goudmyn gaan grootste deel van arbeidsmag aflê
Baie, baie sterkte aan julle gesin
Baie sterkte vir julle as gesin en familie.
My hart bloei vir hierdie gesin. Verna ek dink so aan jou.
Wat n pragtige poppie en ma. Ai my hart gaan uit na julle.Dankie vir die pa wat so sterk moet wees vir sy gesin.Dink aan jou en hele gesin.Hoop alles verbeter spoedig.
Engela de Klerk · 11 maande gelede
Hierdie mense gaan deur ‘n geweldige stresvolle tyd en ek kan ABSOLUUT verstaan as baba Mienke se mamma net gevou het. Ek wonder of sy nie straks ‘n pasaangeër (pacemaker) nodig het vir haar hart nie! Ek bid vir haar man. Wat ‘n pragtige gesin en my hart gaan so uit na hulle.
Pou · 11 maande gelede
Dankie vir jou gewonder Engela, is seker die dokters sal ook so wille raai vat soos jy.
Ek stem Engela. HIerdie vrou is al maande en maande aan die uiterste spanning onderworpe, ordentlike rus is haar nie beskore nie. Dis net uithou, moed hou en aangaan, 24/7, 365. Erens moes iets net eenvoudig ingegee het.
EK hoop van harte dat Verna, volkome sal herstel. Sy is ‘n absolute rots vir haar gesin en net so beeldskoon van binne, as van buite. Familie en vriende moet nou meer as ooit, laer om Verna en haar gesin trek, en hulle in gebed, woord en daad bestaan. En moenie vergeet van Pappa Ryno nie, al kyk ons altyd na die man as die hoof van die huis, as die Superman en Superdad, hy is ook net ‘n mens.
Hierdie vrou het ‘n lieflike bos hare… sy is pragtig selfs in hierdie hartseer omstandighede.
Hoe skaam kry ek as ek dink hoe nietig my probleme is teenoor dit waardeur hierdie gesinnetjie moet gaan, My hart gaan uit na hulle en ek het lanklaas n gesin gesien wat so mooi van binne en buite is. Sterkte!
Ons sal jou elke dag in ons gebede opdra Verna… God sal jou weer beter maak, jy moet net rus, en weet Die Engele van God is om jou en Mienke,,, een van die dae is jul altwee weer gesond en terug by huis… Sterkte en dink aan jul
Ryno sterkte aan jou en die familie. Jou 2 diamantjies sal ok wees! Hoop, geloof en liefde sal hulle deur trek. Ons bid vir jou.